Као заповедник аустријске војске у Чешкој, Виндишгрец је крваво угушио устанак у Прагу 12. јуна 1848. После избијања Бечке револуције, на челу контрареволуционарних снага (око 80.000 војника) је 24. октобра опколио Беч и уз тешке борбе до 31. октобра сломио отпор устаника. Затим је предузео офанзиву против мађарске револуционарне војске и 5. јануара 1849. ушао у Будимпешту. У бици код Каполне 26-27. фебруара победио је Мађаре, али је после пораза код Ишасега 6. априла 1949. смењен. После тога ретко се појављивао у јавном животу.